**Referat fra møte i konventkomitéen for OØKNA XXVIII, søndag 8. september 2024.**

**Møte 12**

**Zoom Meeting ID: 592 751 9366 Passord: service**

# OØSK har delegert ansvaret til OØKNA XXVIII med å arrangere konvent.

* Nestleder ønsket velkommen
* Presentasjonsrunde: **8 personer til stede:**
* **Leder**
* **Nestleder**
* **Kasserer**
* **Sekretær**
* **Underkomitéledere for: Mat, Registrering, Kunst og Design**
* **IT-ansvarlig**
* Stille stund
* Tradisjoner lest
* 12 konsepter lest
* Dagsorden godkjent
* Eventuelt:

**Evt. 1: Nykommerdonasjoner.**

**Evt. 2: Møteledernøkler for dette konventet, og for de ulike typene møter.**

**Evt. 3: Nøkkelringer til utdeling på countdown, og bøker til dem med kortest tid.**

**Saker til dagsorden:**

1. Underkomitérapporter (mål og framdrift).

**Mat**

Komitéen har kontroll. De vet hva de skal handle inn, lage, og hvor mye av hver middagsrett. På grunn av egg-allergien nevnt under, har de laget en plan for avsperring og merking av kjøkkenet, for å hindre at det blir kontaminert.

**Vi har fått vite at det går en elev på Nordseter skole som har svært alvorlig/dødelig egg-anafylaksi. Dette innebærer at det ikke kan lages, eller tas med, egg i noen som helst form på kjøkkenet (inkludert kaker, vaffelrøre, osv.) Utstyr fra kjøkkenet kan heller ikke hentes og brukes i caféen.**

**Kunst og design**

Har hatt kontakt med leder angående felles bestilling av merchandise og fotovegg/banner. Komitéen har gjort klar programflyer. De skal avholde møte neste uke for å planlegge hvordan fotoveggen skal brukes (om det skal være polaroidkamera, filmruller osv.), og om plassering og pynting av meditasjonsrom.

**Registrering**

Vaktliste for konventet er klar, og registreringsbåndene er klare. Trenger å få printet ut listene, har avtale med en i Innkvartering om å ordne dette.

Spørsmål fra Registreringskomitéen: Kan registreringen holde stengt under hovedspeakene og underholdningen?

Svar: Ja, det er vanlig at registreringen og andre stands stenger under hovedspeak og underholdning, slik at de som gjør service der også får utbytte av konventet. Heng gjerne opp en lapp hvor det står når registreringen åpner igjen.

Det er også ønskelig at noen går opp på scenen på et tidspunkt og oppfordrer alle til å registrere seg.

**Opptak**

Leder rapporterte på vegne av opptakskomitéen:

Håper på å få testet lydanlegget i løpet av uken som kommer, for å sjekke at alt fungerer som det skal.

**Underholdning v/leder og sekretær**

Har ordnet en person til å lede countdown, og en til å styre musikken. Har fått på plass én DJ til lørdagen, og har kontaktet ytterligere én i dag. Dersom denne ikke kan, så har vi et navn til «på blokka.» Til underholdningen på fredagskvelden er det ett innslag så langt. Håper at flere vil melde seg! IT-ansvarlig hørte med Ramones-coverbandet, men disse hadde dessverre ikke mulighet.

**IT-ansvarlig**

Har jobbet med å få smekket sammen utstyret til 5G-dekning på konventet. Er i rute! Har seks «switcher», så det vil bli god dekning og hastighet på nettet.

1. Hovedstyrets rapporter.

**Leder**

Har vært litt redusert siste uken på grunn av sykdom. Deltok på områdemøtet i går, hvor han avla rapport på vegne av konventkomitéen. Har hjulpet kunst-og designkomitéen med å bestille fotovegg. Han har vært i kontakt med mange medlemmer av komitéen siden sist. Har skrevet dagsorden, delt den i chatten og fått den lagt ut på nett.

**Nestleder**

Har hatt samtaler med diverse folk i underkomitéer. Snakker jevnlig med leder.

**Sekretær**

Har skrevet referat fra forrige møte, og fått det lagt ut på nettet. Har jobbet mye med underholdningskomitéarbeid sammen med leder.

1. Økonomi

Saldo er 56 756,48,- før prisen for banneret har blitt trukket.

**Kasserer**

Har fått lagt til varakasserer i nettbanken. Har betalt for banneret/fotoveggen og registreringsbåndene. Han har hentet koppene, t-skjortene og hettegenserne.

**Oppfordringer fra kasserer:**

-Send beskjed til kasserer dersom dere trenger penger til innkjøp på forskudd! Legg ved beløp som trengs, og kontonummer.

-Vi mangler mye caféutstyr, siden det vi hadde har kommet på avveie. Dersom noen har vaffeljern (helst doble) å låne bort til konventet, så unngår vi en god del utgifter til dette.

-Hvis noen oppdager at de blir å få utgifter som ikke er budsjettert med, så ønsker kasserer beskjed så fort som mulig.

1. Gamle saker

**Sak 1: Mingleområde**. Er det gjennomførbart å forandre plassering på dette fra tidligere år?

Dette ble diskutert:

Det kunne vært fint å få til et rom med sitteplasser og noen bord, og gjerne med selvbetjening av enkelte cafévarer (kaffe, kanskje vafler/kake) for dem som gjerne ønsker et sted å sitte og skravle. Dette kunne tenkes å avlaste noe støy og trengsel fra caféområdet i aulaen.

Klasserom kan fritt benyttes, men disse befinner seg i andre og tredje etasje. Det kan være vanskelig å oppmuntre folk til å gå dit. Da trengs det eventuelt plakater som opplyser om at det finnes, og som viser vei dit.

-Spørsmål: Dersom vi har tilgang til rommet som ble brukt som «utstyrslager» av Clean Design i fjor, så kunne dette vært et alternativ, siden dette ligger i umiddelbar tilknytning til hovedarealene i første etasje?

-Info fra fjorårets leder: Dette er et spesialrom som skolen har sagt at vi ikke lenger får benytte oss av.

**-Leder hører med skolen om det finnes klasserom i første etasje vi kan bruke, eller om alle disse er utelukket.**

**Sak 2:** **Betalingssystem:** Status.

Ad hoc-komité v/nestleder rapporterer:

Med Zettle-betalingssystemet kan vi bruke enheter (telefoner/pad-er) med «tæpping». Dette vil spare oss for utgifter til betalingsterminaler. Komitéen har tilgang på én terminal, og flere enheter til slik bruk.

Med 5G-dekning på konventet vil man nå også kunne bruke Vipps. Dette letter behovet for flere betalingsterminaler. Det koster 279,- for konto til bruk av Zettle kassasystem, og 1,75% per transaksjon, og 199,- for én terminal.

Ting å huske:

-Enhetene som skal brukes, må være tilrettelagt for NFC (nærfeltskommunikasjon/«tæpping») for å fungere til formålet.

-Det må gis opplæring i bruk av Zettle til de som skal bemanne enhetene/terminalene på konventet.

-For å skille inntekter til de forskjellige budsjettpostene fra hverandre, vil man få opp alternativer i Vipps ved betaling til konventkontoen: 7. tradisjon, café, registrering, overnatting, nykommerdonasjon, salg.

**Betalingsmulighetene på konventet blir Vipps, Zettle og kontanter.**

**Leder gir beskjed til Eivind om at vi ønsker kassasystemet til 279,- pr. måned, og at det kjøpes inn én Zettle betalingsterminal i tillegg til den vi får låne.**

1. Nye saker

**Ingen nye saker.**

1. Eventuelt

**Evt. 1: Nykommerdonasjoner.**

Nykommerdonasjoner gjør at man kan dekke inn noe av den tapte inntjeningen som følge av at enkelte ikke har midler til å betale full pris i registreringen

Alle SKAL registrere seg, men vi ønsker ikke å nekte rusavhengige å komme inn på bakgrunn av økonomi. Likevel er det verdt å huske at dette ikke er et vanlig NA-møte, men et arrangement. Vi forventer i utgangspunktet at folk betaler. Alle registrerte får bånd, og blir skrevet opp på liste. Barn kan også få registreringsbånd når foreldre registrerer seg hvis de ønsker det!

**-Vi setter opp en stor bolle hvor det står «NYKOMMERDONASJONER» i registreringen, og kan opplyse om muligheten til å donere på Vipps.**

**Evt. 2: Møteledernøkler for dette konventet, og for de ulike typene møter.**

Så langt har vi glemt å diskutere møteledernøklene som skal brukes på konventet, og å avklare hvem som har ansvaret for å komponere disse, printe dem ut, og helst laminere dem!

Det kom info under møtet om at dette ligger under programkomitéens ansvarsområde.

Spesifikk møteledernøkkel trengs for speakermøter, maratonmøtet, og temamøter (mann, kvinne, regnbue). Dersom det skal avholdes engelsktalende møter, så trengs en egen for dette også.

**Viktig å huske på til møteledernøklene:**

-Gå igjennom eventuell mal som eksisterer fra tidligere.

-Visualiser hele gjennomføringen av møtene.

-Punkter å huske: Velkomst, «Does anyone require translation?»», tema, introduksjon av speaker(e), info til pressen, lesing av innledningsark, speak/innledning, evt. delinger (også hvis tid igjen på hovedmøter), «Bare for i dag», 7.tradisjon, sinnsrobønn.

**-Kasserer ser om han har noen maler fra tidligere, og sender disse til leder. -Leder og nestleder kontakter programkomitéen for samarbeid om utforming av møteledernøkler. (Husk også å lage plan for printing og laminering)**

**Evt. 3: Nøkkelringer til utdeling på countdown, og bøker til dem med kortest tid.**

Hvis vi ønsker å dele ut nøkkelringer, evt. mynter under countdown, og dele ut bøker til de som har kortest rusfri tid, så må vi legge en plan for å skaffe dette.

Det var litt delte meninger i komitéen om dette: Noen syntes ikke at vi trengte å dele ut nøkkelringer på konventet, og at dette er noe man kan gjøre i hjemmegruppa, mens andre tenkte at folk kanskje synes at det er gjevt å ta markeringen sin under countdown.

Et alternativ som ble lagt frem, var at vi kan spørre en gruppe i Oslo-området om å få låne nøkkelringer til bruk på konventet. Disse telles over før konventet, og telles igjen etter at konventet er over for å se hvor mange som er delt ut. Deretter betaler konventkasserer gruppa tilbake for de nøkkelringene vi har brukt.

**-Komitéen aksepterte forslaget om å gjøre det slik, med forbehold om at noen tok denne oppgaven.**

**-Sekretær tok ansvar for å spørre hjemmegruppa om å få låne nøkkelringer til bruk på konventet.**

**-Kasserer bestiller 10 Basic Text, 6. utgave. Disse blir fordelt mellom loddsalget og utdeling til de med kortest rusfri tid.**

**-For å kunne returnere de bøkene som blir til overs, signeres bare de som skal loddes ut.**

**Ekstra oppgaver fordelt på dagens møte, som ikke hittil er nevnt:**

Leder kontakter Nordseter skole og spør om vi disponerer noen klasserom i første etasje, ber om en tydelig avklaring angående retningslinjer for egg-anafylaksien, og hører om kontrakten er klar. Han tar kontakt med Café og Mat når han vet mer om egg-omstendighetene, og om det setter noen begrensninger på bruk av caféen.

Leder skal sjekke hvor mange lodd-blokker han har hjemme, og ta en vurdering på om vi trenger å kjøpe inn flere.

Nestleder tar kontakt med program for å be om at programmet for søndagen flyttes en time frem (så det starter en time tidligere og er ferdig kl. 14).

**Neste møte blir søndag 15. september kl. 19.00 på Zoom**

**Zoom møte ID: 592 751 9366  
Passord: service**

* Avsluttet med sinnsrobønnen

Sekretær, 08.09.24